Ζαν-Μπατίστ Ιζαμπέ

Ο **Ζαν-Μπατίστ Ιζαμπέ** (γαλλικά: Jean-Baptiste Isabey), 1767 - 1855, ήταν Γάλλος νεοκλασικός ζωγράφος, ειδικευμένος στις προσωπογραφίες και τις μινιατούρες, χαράκτης, λιθογράφος, διακοσμητής και ενδυματολόγος.

Υπήρξε μαθητής του Ζακ-Λουί Νταβίντ. Απολάμβανε επίσημη εύνοια από την εποχή του Λουδοβίκου ΙΣΤ΄ μέχρι το θάνατό του. Το πορτρέτο του Ναπολέοντα στο Μαλμαιζόν (1802) θεωρείται ένα από τα καλύτερα του αυτοκράτορα. 

## Βιογραφικά στοιχεία
[αριστερά|μικρογραφία|Ο Ζαν-Μπατίστ Ιζαμπέ ''με την κόρη του'', 1795, πίνακας του [Φρανσουά Ζεράρ, Παρίσι, Μουσείο του Λούβρου]]
Ο Ζαν-Μπατίστ Ιζαμπέ γεννήθηκε στις 11 Απριλίου 1767 στο  Νανσί και ήταν γιος εμπόρου. Μετά από μικρή εκπαίδευση στο Νανσί, το 1785, σε ηλικία 19 ετών, πήγε στο Παρίσι, όπου αρχικά είχε δάσκαλο τον Φρανσουά Ντυμόν, μινιατουρίστα της Μαρίας Αντουανέτας, και στη συνέχεια έγινε μαθητής του νεοκλασικού ζωγράφου Ζακ-Λουί Νταβίντ. Εργαζόμενος στις Βερσαλλίες σε πορτρέτα των δουκών της Ανγκουλέμ και του Μπερί, έλαβε από τη βασίλισσα παραγγελία, η οποία άνοιξε τον μακρύ κατάλογο όσων έλαβε από διαδοχικούς Γάλλους ηγεμόνες μέχρι το θάνατό του το 1855.

Παρά τις αρχικές του σχέσεις με τη μοναρχία, ο Ιζαμπέ δεν υπέφερε κατά τη διάρκεια των αναταραχών της Γαλλικής Επανάστασης και φιλοτέχνησε 228 πορτρέτα βουλευτών της Νομοθετικής Συνέλευσης. Από το 1793 εξέθετε έργα του στο Σαλόν. Κατά την περίοδο του Διευθυντηρίου σύχναζε στα σαλόνια της Τερέζας Ταλιέν, της μαντάμ ντε Σταέλ και της Ζυλιέτ Ρεκαμιέ, και γνωρίστηκε με τον νεαρό στρατηγό Βοναπάρτη και τη σύζυγό του  Ιωσηφίνα - αργότερα διορίστηκε δάσκαλος σχεδίου στα παιδιά της Ιωσηφίνας.Συγχρόνως, είχε τεράστια επιτυχία στο Σαλόν, ιδιαίτερα το 1797 με ένα γοητευτικό σχέδιο του ίδιου και της οικογένειάς του, *Η βάρκα*.
Υποστηριζόμενος από την Ιωσηφίνα και τον Ναπολέοντα Βοναπάρτη, διοργάνωσε την τελετή της αυτοκρατορικής στέψης και ετοίμασε 32 σχέδια, που προορίζονταν για επίσημη ανάμνηση του γεγονότος, έργα για τα οποία πληρώθηκε αργότερα από τον Λουδοβίκο ΙΗ΄, του οποίου το πορτρέτο φιλοτέχνησε το 1814. Αν και ο Ιζαμπέ εκδηλώθηκε υπέρ του Ναπολέοντα κατά την επιστροφή του από τη νήσο Έλβα, συνέχισε να απολαμβάνει την εύνοια των Βουρβόνων της Παλινόρθωσης. Το 1814, συμπεριλαμβάνονταν στην ομάδα που συνόδευσε τον Ταλλεϋράνδο  στο συνέδριο της Βιένης, όπου φιλοτέχνησε τον ομώνυμο πίνακα. Αργότερα, συμμετείχε στη διοργάνωση των εκδηλώσεων για τη στέψη του Καρόλου Ι΄. [αριστερά|μικρογραφία|250x250εσ|Συνάντηση καλλιτεχνών στο εργαστήριο του Ιζαμπέ, [Λουί-Λεοπόλντ Μπουαγί, 1798]]Κατά τη διάρκεια της βασιλείας του Λουδοβίκου-Φίλιππου (1830–48), διηύθυνε το καλλιτεχνικό εργαστήριο στο εργοστάσιο πορσελάνης των Σεβρών. Αργότερα, ο Ναπολέων Γ' του χορήγησε σύνταξη και του απένειμε τον σταυρό του διοικητή της Λεγεώνας της Τιμής. 

Λιγότερο γνωστές από τα πορτρέτα του Ιζαμπέ είναι οι καρικατούρες του πολλών διάσημων Ευρωπαίων πολιτικών του πρώτου μισού του 19ου αιώνα. Αν και οι περισσότερες από αυτές παρέμειναν αδημοσίευτες, ήταν γνωστές σε πολλούς καλλιτέχνες της εποχής. 

Ο γιος του Εζέν Ιζαμπέ (1804–86), έγινε εξίσου διάσημος ζωγράφος, σχεδιαστής και χαράκτης της Δεύτερης Αυτοκρατορίας, ακολουθώντας το ρομαντικό κίνημα της γαλλικής τέχνης του 19ου αιώνα. Ο Ζαν-Μπατίστ Ιζαμπέ πέθανε στις 18 Απριλίου 1855 σε ηλικία 88 ετών στο Παρίσι.

## Επιλογή έργων

Αρχείο:Coloured engraving Vienna Congress.jpg|*Το [[Συνέδριο της Βιέννης]]*, έγχρωμη γκραβούρα, 1819
Αρχείο:Jean-Baptiste Isabey - The Museum Stairway - WGA11868.jpg|*Η σκάλα του Μουσείου*, 1817, Λούβρο
Αρχείο:Jean-Baptiste Isabey - Children with Candle - 1966.342 - Cleveland Museum of Art.tif|*Παιδιά με κερί*, 1818, Μουσείο Τέχνης του Κλίβελαντ
Αρχείο:Escalier de la tourelle du château d'Harcourt, Isabey.jpg|*Σκάλα του πυργίσκου του κάστρου του Αρκούρ*, 1827
Αρχείο:Jean-Baptiste Isabey - Kaiser Napoleon.jpg|Πορτρέτο του Αυτοκράτορα Ναπολέοντα, 1810, Μουσείο Ιστορίας της Τέχνης (Βιέννη).
Αρχείο:Jean-Baptiste Isabey - Kaiserin Marie Louise.jpg|Πορτρέτο της Μαρίας-Λουίζας, 1810, Μουσείο Ιστορίας της Τέχνης (Βιέννη).
Αρχείο:Rueil-Malmaison Château de Malmaison Innen Marengo-Saal Tisch 1.jpg|*Τραπέζι των στρατηγών* (1808-1810), εργοστάσιο Σεβρών, κάστρο του Μαλμαιζόν.
Αρχείο:Portrait de la Reine Hortense par Isabey Jean-Baptiste (1767-1855).jpg|Πορτρέτο της Ορτάνς ντε Μπωαρναί, 1813, κάστρο του Μαλμαιζόν
Αρχείο:1815 Isabey Portrait Katharina Pawlowna von Russland anagoria.JPG|Πορτρέτο της Αικατερίνης Πάβλοβνα της Ρωσίας, 1815
Αρχείο:Jean-Baptiste Isabey - Prince August of Prussia - WGA11866.jpg|Πορτρέτο του πρίγκιπα Αύγουστου της Πρωσίας, 1814
Αρχείο:MuratMiniature.jpg|Προσωπογραφία του Ζοακίμ Μυρά, 1811, Λούβρο
Αρχείο:Caricature Vernet Sommerard.jpg|Καρικατούρα του Ορνάς Βερνέ 


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα